Viborg Bybusser
Viborg Bybusser er de busser, der kører internt i Viborg by og drives af Midttrafik. (tidligere VAFT) Systemet består af 5 hovedlinjer, og 2 servicebuslinjer.

Historie 
Buskørsel i Viborg kan dateres tilbage til 1911, hvor den første rutebil kørte mellem Viborg og Randers. Det er dog uvist, hvornår Viborg fik egentlige bybusser, men Bybusnettet er i hvert fald startet før 1973, hvor det første kendte billede, er taget i Gravene (Viborg), og busnettet er efterfølgende vokset til at dække hele Viborg by, som denne ligeledes er vokset. Linjenettet i Viborg, var i en periode fra efter 1978 nummeret i linjer bestående af 700 linjenumre. I 1981, da VAFT - (Viborg Amts Fælleskommunale Trafikselskab) opstod, blev også bybuskørslen i Viborg lagt her ind under det nye trafikselskab. På et tidspunkt i mellem 2002 og 2003 er bybuslinjerne i Viborg atter kommet til at hedde linjenummerserien 1-6. Bybusserne i Viborg fortsatte stort set uændret frem til 2012, hvor der blev fremlagt en ny plan for den kollektive transport i Viborg by. Linjenettet bestod indtil den nye plan for den kollektive trafik for bybusserne af 6 linjer fordelt på linje 1-6. De kørte som radiallinjer og startede et sted i udkanten af Viborg og kørte i en sløjfe af området for at køre via centrum af Viborg og endte i en anden ende af byen.

Viborg billetten 
Fra 2011, var der et særligt kendetegn ved bustransport i Viborg. Der blev indført en såkaldt "Viborg billet", som gjorde at man kunne kører 2 buszoner for kun 10kr. I 2015, kom Viborg billetten ligeledes over på rejsekortet. Billetten blev nedlagt som følge af, at Viborgs nuværende linje 5 til Arnbjerg og Bruunshåb skulle oprettes. Før den egentlige nedlæggelse af billetten havde det flere gange før været på tegnebrættet, at billetten skulle nedlægges, bl.a da Rejsekortet blev oprettet i Viborg.

Trappetorvet 

Trappetorvet i Viborg er bybussernes knudepunkt nummer 1. Alle by- og Servicebusser i Viborg kommer forbi trappetorvet, og derved skabes der korrespondance mellem samtlige af byens bybuslinjer. Oprindeligt kørte busserne, fra Trappetorvet, videre af gaden Gravene men i 2012, skulle torvet renoveres, så busserne kunne vende rundt på torvet, og undgå at kører gennem Gravene, der skulle overgå til at blive en gågade i Viborg.

Nutidens linjenet 
Det nuværende bybuslinjenet i Viborg består af følgende linjer .

Julenatbusser 
I modsætning til mange andre mindre byer har Viborg et natbusnet, der kører omkring jul og nytår i et bybussystem ligesom dagens linjenet. Natbusserne om julen består af linjerne 6 til 9.

Servicebusser 
Servicebusserne i Viborg var oprindeligt ikke på tegnebrættet, da man tilbage i 2012 planlagde byens nye bybusnet. Servicebusserne blev imidlertid til på grund af beboerklager over, at busserne ikke længere ville komme igennem blandt andet "Gudekvarteret" i nord og Teglmarken i Syd.

En Servicebus er en bus, der køre en kringlet linjeføring, som og forbinder blandt andet lægehuse, bymidte og indkøbsmuligheder med beboelsesområder.

Nyt bybusnet på tegnebrættet 
Bybusserne i Viborg skal laves om. COVID-19-pandemien har sat sine spor på Viborgs bybusser, og i starten skar Midttrafik ned for antallet af afgange på bybusserne, men det viste sig ikke at være nok. Passagererne er efter pandemien ikke rigtigt kommet tilbage i busserne, hvoraf politikerne i Viborg Kommune begyndte udviklingen af et nyt bybusnet i byen. Det nye bybusnet i Viborg betyder blandt andet, at byen introducerer 2 højfrekventeret A-buslinjer, der skal kører hvert kvarter.

Udbud og elektriske busser 
Viborg står overfor udskiftning af både operatør på bybusserne samt udskiftning af byens vognpak. Viborg Kommune fastlagde i udbudsprocessen, at byen skal have elektrisk busdrift, og at busserne skal være udstyrede med elektriske ramper, når den nye operatør overtager driften i 2024. Der er også en mulighed i udbudsprocessen for, at det skal være færre busser, der varetager bybustrafikken i Viborg.

Galleri

Referencer 

 Transport i Viborg